4.1. Giləmeyvə plantasiyaları üçün sahənin seçilməsi

Giləmeyvə plantasiyalarının uzun müddətli səmərəli fəaliyyəti sahənin düzgün seçilməsindən birbaşa asılıdır. Sahəni seçərkən təbii və təsərrüfat-təşkilati şərait hərtərəfli öyrənilməli və giləmeyvə bitkilərinin tələbləri baxımından qiymətləndirilməlidir.

İqlim şəraiti. Hava şəraiti ildən asılı olaraq tez-tez dəyişir. Buna görə də qısa müddətli hava rejimi ilə ərazini qiymətləndirmək olmaz, hava şəraitinin çoxillik rejiminə iqlim deyilir. Odur ki, plantasiyanın təşkili üçün seçilən ərazinin düzgün qiymətləndirilməsi çoxillik iqlim göstəricilərinə əsaslanmalıdır (Cədvəl 4.1).

Göstəricilər | Aylar | Orta illik
I | II | III | IV | V | VI | VII | VIII | IX | X | XI | XII
Havanın orta temperaturu, 0C |  |  |  |  |  |  |  |  |  |  |  |  |
300 və daha yüksək temperatura malik günlərin sayı, gün |  |  |  |  |  |  |  |  |  |  |  |  |
200 və daha aşağı temperatura malik günlərin sayı, gün |  |  |  |  |  |  |  |  |  |  |  |  |
Yağıntının miqdarı, mm |  |  |  |  |  |  |  |  |  |  |  |  |
Havanın nisbi rütubəti, % |  |  |  |  |  |  |  |  |  |  |  |  |
Küləyin istiqaməti |  |  |  |  |  |  |  |  |  |  |  |  |
Küləyin gücü, m/san |  |  |  |  |  |  |  |  |  |  |  |  |
İlk payız şaxtalarının vaxtı |  |  |  |  |  |  |  |  |  |  |  |  |
Son payız şaxtalarının vaxtı |  |  |  |  |  |  |  |  |  |  |  |  |
Vegetasiyanın başlanması və qurtarması |  |  |  |  |  |  |  |  |  |  |  |  |

Cədvəl 4.1. Giləmeyvə plantasiyaları təşkil ediləcək rayonun meteoroloji xarakterizəsi

Plantasiyada texnoloji qulluq əməliyyatlarının düzgün tətbiqi üçün ərazinin küləklərdən mühafizəliliyini, hakim küləklərin əsdiyi istiqaməti, küləyin balla gücünü, havanın nisbi nəmliyinin mövsüm və aylar üzrə miqdarını, qar qatının qalınlığını, illik atmosfer çöküntülərinin miqdarını, onun aylar üzrə paylanmasını, müsbət bioloji fəal temperatur cəmini, müsbət temperaturun vegetasiya dövründə miqdarını, orta sutkalıq temperatur və onun dəyişməsini, orta və mütləq minimum temperaturu, şaxtasız günlərin miqdarını, erkən payız

Şəkil 4.1. pH-ın təyini üçün test-cihaz

və gec yaz şaxtalarının vaxtını və digər amilləri ətraflı öyrənərək təhlil etmək lazımdır. Ərazinin mikroiqlim şəraitini nəzərə alıb, hər bitki növünün və sortunun becərilməsi üçün sahələr müəyyənləşdirilir.

Ərazinin torpağı. Torpaq mühitinin öyrənilməsi. Torpaq mühiti xüsusi test-cihazla daha dəqiq təyin edilir (Şəkil 4.1).

Rütubətli torpaqda şup (torpağı yoxlamaq üçün burğu şəklində alət) torpağa sancılır və bu zaman cihazın ekranında yazılan rəqəm torpaq məhlulunun reaksiyasını göstərir: