Belə ki, orta hesabla 60-90 kq/ha P2O5, 40-60 kq/ha K2O verilir. Əgər şum altına gübrə verilməyibsə onda əkin vaxtı hər kol altına 300-500 q superfosfat və 50-100 q kalium duzu verilir.

Şəkil 127. Qarağat bitkisinin əkin materialı

Sahədə 50-60 sm dərinliyində plantaj şumu aparılır və sahə düzləndirilir. Münbit qatı az olan torpaqlarda şum 20-22 sm dərinliyində aparılır.

Əkin vaxtı. Qarağat bitkisini adətən payızda (sentyabrın axırı-oktyabr) əkirlər. Payız əkini mümkün olmadıqda erkən yazda əkirlər. Əkin müddəti 10-15 gün davam edir.

Əkin materialı. Sənaye əhəmiyyətli qarağat plantasiyalarının salınması zamanı yerli şəraitdə sınaqdan keçirilmiş və rayonlaşdırılmış sortlardan
istifadə olunmalıdır (Şəkil 4.27).

Plantasiyada müxtəlif yetişmə müddətinə malik sortlar aşağıdakı nisbətdə əkilməlidir: tezyetişən sortlar – 10 %, ortayetişən sortlar 60 % və gecyetişən sortlar 30 %. Əkiləcək tinglərə əlavə olaraq 10 % sığorta fondu götürülür.

Plantasiyaların salınması üçün 1-2 yaşlı tinglərdən istifadə olunur. Ting vizual olaraq sağlam, yaxşı böyümüş, xəstəlik və zərərvericilərlə sirayətlənməmiş olmalıdır. Köklərin uzunluğu 10-15 sm-dən, əsas köklərin sayı 3 ədəddən və əsas zoğların sayı 1-2 ədəddən az olmamalıdır. Kök boğazının diametri 0,8-1,0 mm, yerüstü hissənin hündürlüyü isə 30 sm olmalıdır. Sort tərkibi 100 % təmiz olmalıdır.

Şəkil 4.28. Qarağat bitkisinin əllə əkilməsi

Bitkilərin sahədə yerləşdirilməsi. Əkin sxemi məhsulun yığım üsulundan asılı olaraq dəyişir. Əgər məhsul yığımı mexaikləşdiriləcəksə onda qida sahəsi 3,5x0,5 m verilir. Əl ilə yığım zamanı isə bitkilərə 3,0x0,7 m qida sahəsi verilir. Əkindən əvvəl tinglər nəzərdən keçirilir. Hər sərnədə 2-3 qarağat sortu əkilir. Çarpaz tozlanmanın təmin edilməsi məqsədilə sortlar 8-10 cərgədən bir növbələşdirilir.

Bitkilərin əkilməsi. Qarağat bitkiləri əl ilə (Şəkil 4.28) və yaxud böyük plantasiyalarda texnikanın köməyi ilə əkilir.

Növbəli əkin dövriyyəsinin tərtibi. Qarağat bitkisi üçün ən yaxşı sələf qara herikdir. Qarağat bitkisi ilə eyni xəstəlik vəzərərvercilərə malik bitkilərin sələf kimi istifadə edilməsi yolverilməzdir. Qarağat bitkisinin moruqdan sonra əkilməsi tövsiyə olunmur. Çünki moruğun torpaqda qalan köklərindən əmələ gələn pöhrələr qarağat plantasiyanı iki il ərzində zibilləyir. Növbəli əkin dövriyyəsi konkret torpaq-iqlim şəraitinə uyğun tərtib olunur. Aşağıda əsas plantasiya sahəsində növbəli əkin dövriyyəsi üçün nümunə verilir.

I il – sideral herik + təzə əkmə